TEFAL EXPERTISE Braadpan 32 cm C6200805 C6200805
EXPERTISE Braadpan 32 cm C6200805 Gaat tot 3 keer langer mee*
Referentie : C6200805
Prijs 51,99 € Solidariteit gaan grondwethof vra om te beslis oor rashulp - Solidariteit WêreldSolidariteit Wêreld
Tuis › Mediaverklarings › Solidariteit gaan grondwethof vra om te beslis oor rashulp
Solidariteit het bekend gemaak dat hy die grondwethof gaan vra om op ʼn dringende basis te beslis of die toekenning van hulp op grond van ras grondwetlik is. Dit volg nadat die Noord-Gautengse hooggeregshof uitspraak gelewer het dat die Departement van Toerisme se besluit om ras as maatstaf vir hulp uit die verligtingsfonds vir toerisme nie onregmatig is nie.
“Dit is noodsaaklik dat Suid-Afrika regsekerheid daaroor moet kry of die Grondwet dit toelaat dat daar in ʼn ramptoestand op grond van ras gediskrimineer kan word om vir hulp te kwalifiseer. Solidariteit gaan vra vir toegang tot die grondwethof. Aangesien die krisis dringend is, is ons van mening dat die saak ook dringend is,” sê dr. Dirk Hermann, bestuurshoof van Solidariteit.
Regter Kollapen het beslis dat die kriteria nie aan sekere kandidate ‘n onregverdige voordeel op grond van ras bied nie maar eerder tot gevolg het dat die effek daarvan vir daardie kandidate tot ‘n voorsprong lei.
Solidariteit en AfriForum was op 28 April in die Noord-Gautengse hooggeregshof om te vra dat die rassemaatstaf van die Departement van Toerisme hersien moet word. Dit volg nadat Solidariteit op 25 Maart ʼn klagte by die Menseregtekommissie ingedien het nadat die regering bekend gemaak het dat ras, eerder as nood, die bepalende faktor vir die toekenning van noodfondse sal wees. ʼn Dringende aansoek is op 30 Maart op die departement beteken.
Solidariteit het geargumenteer dat die pandemie nie op grond van ras teen sy slagoffers diskrimineer nie en dat dit dus immoreel van die regering is om hulp op hierdie gronde aan te bied. “Dit is nie net wit eienaars van ondernemings wat geraak word nie, maar ook alle werknemers in die bedryf waarvan twee uit elke drie swart is. Honger en nood ken geen kleur nie,” voer Hermann aan.
Die Departement van Toerisme se verweer was dat hy wetlik verplig is om swart ekonomiese bemagtiging toe te pas, ongeag die gevolge van beweerde verpligting.
“Dit is tragies dat Solidariteit hom nou tot die grondwethof moet wend omdat die regering daarop aandring om voort te gaan met sy diskriminerende rassemaatstaf wat gestel word om vir noodfondse te kwalifiseer. Hierdie optrede van die regering kan op geen manier geregverdig word nie en daarom sal Solidariteit dit nie daar laat nie,” sluit Hermann af.